DOMNULE PREȘEDINTE,

 Subsemnații **BÎZNĂ RODICA**, CNP 2690701394301 și **BÎZNĂ VALERIU**, CNP 1631018394271, domiciliați în Focșani, str.Vrancei nr.62, jud.Vrancea, **BÎZNĂ CĂTĂLINA**, CNP 2930214394436 și **BÎZNĂ IULIAN-MĂDĂLIN**, CNP 1920304394434, domiciliați în Focșani, str.Vrancei nr.62, jud.Vrancea și **BAZON CONSTANTIN**, CNP 1501210390672 domiciliat în Focșani, str.Vrancei nr.37D și subscrisele**SC GENIDA AB SRL**, cu sediul în sat Cândești, com.Dumbrăveni, jud.Vrancea, CUI RO14717430, număr înregistrare ORC Vrancea J39/271/2002, reprezentată de administrator Brutaru Eugeniu și **SC BÎZNĂ COM SRL**, cu sediul în str.Vrancei 62A, jud.Vrancea, număr înregistrare ORC Vrancea J39/282/2004, CUI RO16324194, reprezentată de administrator Bîznă Valeriu, *toțireprezentați de av.Bratu Ion și av.Bratu Matei, cu sediul în Focșani, str.Mr.Pastia Gheorghe nr.5, bl.7, ap.3, jud.Vrancea – sediul ales pentru comunicarea actelor,* cheamă în judecată pe pârâtele

 -**SC BITIONFOR SRL**, cu sediul în com.Movilița, sat Trotușanu, jud.Vrancea

 -**MINISTERUL MEDIULUI, APELOR ȘI PĂDURILOR – AGENȚIA NAȚIONALĂ PENTRU PROTECȚIA MEDIULUI – AGENȚIA PENTRU PROTECȚIA MEDIULUI VRANCEA**, cu sediul în Focșani, str.Dinicu Golescu nr.2, jud.Vrancea, pentru ca prin hotărârea ce o veți pronunța să dispuneți

 1.În temeiul art.15 din Lg.554/2004 suspendarea autorizației de mediu 119/31.08.2020 emisă de Agenția pentru Protecția Mediului Vrancea în favoarea pârâtei SC BITIONFOR SRL pentru funcționare Stație Producere Mixturi Astfaltice la punctul de lucru situat în Odobești, T.1, P.2 (Șoseaua Vrancea nr.6), jud.Vrancea, până la soluționarea definitivă și irevocabilă a cauzei.

 2.Anularea autorizației de mediu 119/31.08.2020 ca fiind netemeinică și nelegală.

 3.Obligarea pârâtelor la plata cheltuielilor de judecată.

MOTIVELE ACȚIUNII

 În fapt, subsemnații Bîznă Valeriu, Bîznă Rodica, Biznă Iulian-Mădălin, Bîznă Cătălina și Bazon Constantin, locuim în Focșani, str.Vrancei nr.62, nr.62A și nr.37D.

 De asemenea, subscrisele SC GENIDA AB SRL și SC BÎZNĂ COM SRL desfășurăm activități economice prin intermediul mai multor salariați în punctul de lucru din str.Vrancei nr.120 și respectiv la sediul din str.Vrancei nr.62A.

 Prin decizia 3103/4.08.2020 s-a decis emiterea autorizației de mediu pentru activitățile de ”*Fabricarea altor produse din minerale nemetalice –* ***Stație producere mixturi astfaltice***” în favoarea SC BITIONFOR SRL la punctul de lucru Odobești, Șoseaua Vrancea nr.6, jud.Vrancea.

 Urmare a acestei decizii a fost emisă autorizația de mediu nr.119/31.08.2020.

 În temeiul acestei autorizații, imediat lângă locuințele noastre din Focșani, str.Vrancei, și lângă sediile societăților a fost amplasată o stație de producere mixturi astfaltice.

 Emiterea acestei autorizații s-a făcut cu încălcarea dispozițiilor legale în vigoare.

 Conform art.11 pct.42 din *Norma de igienă și sănătate publică privind mediul de viață al populației* aprobată prin Ordinul Ministerului Sănătății nr.119/2014 :

 ”**Distanţele minime de protecţie sanitară între teritoriile protejate**şi perimetrul unităţilor care produc disconfort şi riscuri asupra sănătăţiipopulaţiei sunt următoarele: 42.Staţie de preparare mixturi asfaltice, betoane ............................................. **500 m**”.

Conform art.1 lit.d din aceeași Normă :

 ” În înţelesul prezentelor norme, următorii termeni se definesc astfel:

 d)**teritoriu protejat** - teritoriu în care nu este permisă depăşireaconcentraţiilor maxime admise pentru poluanţii fizici, chimici şi biologici din factorii de mediu; **acesta include zone de locuit,** parcuri, rezervaţii naturale, zone de interes balneoclimateric, de odihnă şi recreere, instituţii social-culturale, de învăţământşi medicale;”

 În consecință, locuințele noastre și ale celorlalți locuitori din str.Vrancei constituie ***teritoriu protejat*** în sensul legii și **nici o stație de preparare mixturi astfaltice nu putea fi amplasată la o distanță mai mică de 500 metri**.

 Locuințele noastre sunt în zonă rezidențială a mun.Focșani și au fost edificate înainte de autorizarea stației de asfalt, aceasta începând să funcționeze în anul 2020, luna august.

Mai mult decât atât, stația funcționează cu încălcarea flagrantă a condițiilor impuse prin autorizația de mediu.

 Astfel, SC BITIONFOR SRL are obligația impusă prin autorizația de mediu de a nu produce disconfort locuitorilor din zonă și de a nu afecta factorii de mediu.

 Această obligație este încălcată în mod sistematic, zgomotul produs de activitatea stației fiind infernal (a se vedea rapoartele de încercare zgomot ambiant exterior, anexate).

 De asemenea, stația produce vibrații puternice care au cauzat inclusiv crăpături în structura locuințelor (a se vedea rapoartele de încercare vibrații în clădiri și fotografiile anexate).

De asemenea, stația produce fum dens, praf și particule eliminate în aerul înconjurător (care se depun de jur împrejurul stației), poluare olfactivă prin miros puternic de bitum.

 Cele de mai sus rezultă dintr-o multitudine de probatorii : fotografii și filmări video privind activitatea stației, rapoarte de încercare zgomot ambiant exterior, rapoarte de încercare vibrații în clădiri.

 Anexăm aceste înscrisuri și DVD optic cu fotografii și filmări.

 De asemenea, pârâta BITIONFOR avea obligația de a amplasa o perdea vegetativă la limita perimetrului și să ia toate măsurile tehnice și administrative încât activitatea desfășurată să nu creeze disconfort în zonă.

 Așa zisa perdea vegetativă reprezintă doar niște simpli puieți, care doar după o lungă perioadă de timp vor deveni perdea vegetativă.

 Conform dispozițiilor Constituției României (art.34, art.35) și Convenției

Europene a Drepturilor Omului (art.8 – *Decizia Lopez-Ostra contra Spaniei din 9.12.1994 : dreptul la un mediu sănătos este inclus în respectul vieții private și familiale și al domiciliului oricărei persoane, drepturi garantate prin art.8 CEDO*) dreptul la sănătate și la un mediu sănătos sunt drepturi fundamentale.

 Conform art.34 din Constituția României :

 ”34: Dreptul la ocrotireasănătăţii

 (1)Dreptul la ocrotireasănătăţiiestegarantat.

 (2)Statulesteobligatsăiamăsuripentruasigurareaigieneişi a sănătăţiipublice.”

 Conform art.35 din ConstituțiaRomâniei :

”(1)Statulrecunoaştedreptuloricăreipersoane la un mediuînconjurătorsănătosşiechilibrat ecologic.

(2)Statulasigurăcadrullegislativpentruexercitareaacestuidrept.

(3)Persoanelefiziceşijuridice au îndatorirea de a protejaşi a amelioramediulînconjurător.”

 Conform art.37 din Carta DrepturilorFundamentale ale UniuniiEuropene : ”*Politicile Uniunii trebuie să prevadă un nivel ridicat de protecție a mediului și de îmbunătățire a calității acestuia, care să fie asigurat în conformitate cu principiul dezvoltării durabile.*”

Înjurisprudența CEDO relativă la art.8 par.1 s-a reținut : ”*o poluaresonorăpoateafectaneîndoielnicbunăstareafizică a uneipersoaneși, înconsecință, aduceatingerivieții private*” (hotărârea din 21.02.1990, cauza Powel și Rayner).

Încauza Guerra șialțiiîmpotrivaItaliei, prindeciziaMariiCamere CEDO din 19.02.1998 s-a deciscăemisiilenocive ale uneiuzinechimice au o incidențădirectăasupradreptuluiprotejatprin art.8.

 În ceea ce privește suspendarea autorizației de mediu 119/31.08.2020 :

Conform art.14 din Lg.554/2004, „*În cazuri bine justificate şi pentru prevenirea unei pagube iminente, după sesizarea, în condiţiile art.7, a autorităţii publice care a emis actul sau a autorităţii ierarhic superioare, persoana vătămată poate să ceară instanţei competente să dispună suspendarea executării actului administrativ unilateral până la pronunţareainstanţei de fond*”.

 Conform art.15 din Lg.554/2004 cererea de suspendare poate fi formulată pentru motivele expuse la art.14 și prin acțiunea privind anularea actelor administrativ fiscale sau printr-o cerere separată.

Aşa cum a fost definit în practica judiciară „**cazul bine justificat**” poate fi reţinut dacă din împrejurările cauzei rezultă o îndoială puternică şi evidentă asupra prezumţiei de legalitate care este unul din fundamentele caracterului executoriu al actelor administrative (ICCJ, s.cont.adm. şi fisc.,dec.507/26.01.2007 în Jurisprudenţă 2007 I, p.244-246).

 Din probatoriile anexate acțiunii rezultă că stația de astfalt produce poluare sonoră, olfactivă, prin vibrații și nu numai și, de asemenea, că a fost amplasată la o distanță mai mică de 500 metri față de casele de locuit ale reclamanților (casele acestora sunt la cîteva zeci de metri), cu încălcarea art.11 pct.42 din *Norma de igienă și sănătate publică privind mediul de viață al populației* aprobată prin Ordinul Ministerului Sănătății nr.119/2014.

Considerăm că toate aceste împrejurări care arată disconfortul major creat de stația din litigiu pentru viața și sănătatea locuitorilor din vecinătate (rezidenți sau salariați ai celor societăți reclamante) constituie o cauză bine justificată în sensul legii.

 ”Paguba iminentă” constă în atingerile aduse vieții private, sănătății și dreptului la un mediu sănătos, drepturi fundamentale ocrotite la nivel constituțional și convențional.

 Precizăm că ne-am adresat în permanență instituțiilor abilitate (Agenția pentru Protecția Mediului Vrancea – a se vedea adresa 1/25.05.2021 la care s-a răspuns cu adresa 5784/7.06.2021, Garda de Mediu Vrancea, Direcția de Sănătate Publică Vrancea), dar nici o măsură nu a fost luată pentru a opri poluarea căreia îi suntem supuși.

 Probe : acte, expertiză, fotografii, filmări, martori.

 Depunem copii pentru comunicare, actele menționate, DVD cu fotografii și filmări, taxa de timbru de 50 lei.

Reclamanți

Prin av.Bratu Ion

DOMNULUI PREȘEDINTE AL TRIBUNALULUI VRANCEA

SECȚIA A II-A CIVILĂ ȘI DE CONTENCIOS ADMINISTRATIV